b'\n_START_ARTICLE_\nSidney David Drell\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je na Univerzi Princeton. Doktoriral je leta 1949 na Univerzi Illinoisa v Urbani in Champaignu._NEWLINE_Je o\xc4\x8de fizi\xc4\x8darke Persis Drell, trenutne predsednice SLAC._NEWLINE_Z Bjorkenom je napisal klasi\xc4\x8dni u\xc4\x8dbenik Relativisti\xc4\x8dna kvantna mehanika (Relativistic Quantum Mechanics). Drell je dejaven kot znanstveni svetovalec ameri\xc5\xa1ke vlade in ustanovni \xc4\x8dlan Obrambne svetovalne skupine JASON. Je tudi v direktorskem odboru Los Alamos National Security, podjetja, ki trenutno deluje v Narodnem laboratoriju Los Alamos. Je strokovnjak na podro\xc4\x8dju nadzora jedrskega oro\xc5\xbeja in soustanovitelj Sredi\xc5\xa1\xc4\x8da za mednarodno varnost in nadzor oro\xc5\xbeja, sedaj Sredi\xc5\xa1\xc4\x8da za mednarodno varnost in sodelovanje. Je tudi dober violinist.\n_START_SECTION_\nPriznanja\n_START_PARAGRAPH_\nLeta 1986 je bil predsednik Ameri\xc5\xa1kega fizikalnega dru\xc5\xa1tva.\n_START_SECTION_\nNagrade\n_START_PARAGRAPH_\nSkupaj z Ahiezrom je leta 1998 kot prvi prejel Pomeran\xc4\x8dukovo nagrado za teoreti\xc4\x8dno fiziko. Leta 2000 je prejel nagrado Enrica Fermija za \xc5\xbeivljenjske dose\xc5\xbeke na podro\xc4\x8dju jedrske energije. Leta 2008 je prejel Rumfordovo nagrado.'